تاويلولت (تويلّولت أولّا أمازيغية زوارة هي لوغة من لفرع الزناتي الشرقي ديال اللوغات لأمازيغية دالشمال. كايهضرو بيها ناس فمدينة زوارة فالشمال لغربي ديال ليبيا. بزاف دلأعمال ديال تيرينس ميتشيل، خصوصا لكتاب دZuaran Berber (Libya): Grammar and texts (لأمازيغية دزوارة (ليبيا): قواعد ؤنصوص)، كايعطي شوفة على لقواعد ديال اللوغة وحتى نصوص اللي كتبها لمستشار ديالو رمضان عزابي. لويݣي سيرّا نشر بعض لمقالات عليها. الناس اللي كاتهضر بلأمازيغية دزوارة كاتسمّيها تويلّولت (لسان ويلّول)، أولّا كاتسمّيها "مازيغ" اللي كاتعني إما لأمازيغية بشكل عام أولّا لأي واحد أمازيغي. الناس اللي كايهضرو بتاويلولت كايستعملو سمية مدكّرة باش يسمّيو اللوغة ديالهوم، وهادي طريقة ديال التعبير مامعروفاش فلوغات أمازيغية خرة. إتنولوݣ كايتعامل معا هاد اللوغة على أنها لهجة ديال تانفوسيت اللي كاينة فالشمال لغربي ديال ليبيا، غير هو على حساب مارتين كوصمان (1999) هاد الجوج داللوغات كاينتاميو لفروع مختالفين: (تانفوسيت كاتنتامي للوغات لأمازيغية الشرقية، تاويلولت كاتنتامي للوغات لأمازيغية دالشمال). Terence Frederick Mitchell, Zuaran Berber (Libya): Grammar and Texts, Rüdiger Köppe: Köln 2009 Serra, L., 'Testi berberi in dialetto di Zuara', Annali dell'Istituto Orientale di Napoli, NS, 14, 1964 : 715-726.